  Туспуктэм: Руслан Нуриахметов Майя Бывальцева Лада Иванова 15-тӥ гудырикошконэ Ижкарысь Архитектор П. П. Берш нимо ульчаын 15 номеро нылпи садлэсь кыкетӥ юртсэ усьтӥзы. 16-тӥ гудырикошконысен пиналъёсты кутыны кутскизы ни. Корка пыронэ ивортодэтъя «Удмуртия» агентстволэн корреспондентэз вуылӥз. « Нылпи садмы быдэсак тымытэмын. Татчы кык аресысен пиналъёс ветлозы. Группаос бадӟымесь, югытэсь но вӧл-вӧлэсь. Пиналъёслэсь инжереной мышленизэс азинтом, со программамылэн одӥгез люкетэз » Екатерина Денисова, 15 номеро нылпи садлэн кивалтӥсез Нылпи садэз «Демография» йӧскалык ӵектосъя пуктӥзы. Туала юрт 220 пиналъёслы чакламын. 12 граппаосын 24 визьнодасьёс ужалозы. « Ижкар понна но, микрорайон понна но та туж кема возьмам объект. Татын нылпи садъёслы кулэяськон туж бадӟым. Дышетон технологиос ласянь та одӥгез тужгес азинлыкоез садик луоз » Олег Бекмеметьев, Ижкарлэн тӧроез Нылпи садлэн азбараз юмшан интыос радъязы, метеостанция лэсьтӥзы, отын пиналъёсты куазез чакланы дышетозы. Со сяна, небыт шобретэн спортплощадказы, СТЭМ-лабораторизы вань. 2022-тӥ арын куарусёнэ Ижкарысь Машиностроительёслэн посёлоказы нылпи садэз усьтозы на. Тодэ вайытом, пӧсьтолэзе Кизнер каргуртысь пиналъёс выль нылпи садэ мынӥзы. Тегъёс: нылписад Дышетон пиналъёс Ижкар Удмуртия  